CELEX: 32006R1839
Language: el
Date: 2006-11-28 00:00:00
Title: Κανονισμός (ΕΚ) αριθ. 1839/2006 του Συμβουλίου, της 28ης Νοεμβρίου 2006 , σχετικά με την εφαρμογή της συμφωνίας, υπό μορφή ανταλλαγής επιστολών, μεταξύ της Ευρωπαϊκής Κοινότητας και της Δημοκρατίας της Αργεντινής, σύμφωνα με το άρθρο XXIV παράγραφος 6 της ΓΣΔΕ του 1994, για την τροποποίηση και τη συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

15.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 355/1
            
         
      ΚΑΝΟΝΙΣΜΌΣ (ΕΚ) αριθ. 1839/2006 ΤΟΥ ΣΥΜΒΟΥΛΊΟΥ
   
   της 28ης Νοεμβρίου 2006
   σχετικά με την εφαρμογή της συμφωνίας, υπό μορφή ανταλλαγής επιστολών, μεταξύ της Ευρωπαϊκής Κοινότητας και της Δημοκρατίας της Αργεντινής, σύμφωνα με το άρθρο XXIV παράγραφος 6 της ΓΣΔΕ του 1994, για την τροποποίηση και τη συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 2658/87 (1) θεσπίζει ονοματολογία των εμπορευμάτων, στο εξής καλούμενη «συνδυασμένη ονοματολογία», και καθορίζει τους συμβατικούς δασμούς του κοινού δασμολογίου.
            
         
               (2)
            
            
               Με την απόφαση 2006/930/ΕΚ, της 28ης Νοεμβρίου 2006, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Αργεντινής (2), το Συμβούλιο ενέκρινε, εξ ονόματος της Κοινότητας, τη συμφωνία, με σκοπό την περάτωση των διαπραγματεύσεων που άρχισαν δυνάμει του άρθρου XXIV παράγραφος 6 της ΓΣΔΕ του 1994.
            
         
               (3)
            
            
               Ο κανονισμός (ΕΟΚ) αριθ. 2658/87 θα πρέπει, επομένως, να τροποποιηθεί και να συμπληρωθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΟΚ) αριθ. 2658/87 τροποποιείται ως προς τους δασμούς και συμπληρώνεται ως προς τις ποσότητες που παρατίθενται στο παράρτημα του παρόντος κανονισμού.
   Άρθρο 2
   Το τρίτο μέρος τμήμα ΙΙΙ παράρτημα 7 (Δασμολογικές ποσοστώσεις ΠΟΕ ανοιγόμενες από τις αρμόδιες κοινοτικές υπηρεσίες) τροποποιείται ως εξής, όσον αφορά τον κωδικό ΣΟ 0201 30 00:
   
               α)
            
            
               Η περιγραφή της δασμολογικής ποσόστωσης ΕΚ 11 000 τόνων: «Κρέατα “εκλεκτής ποιότητας” χωρίς κόκκαλα», τα οποία ανταποκρίνονται στον ακόλουθο ορισμό: «τεμάχια βοείου κρέατος που προέρχονται από ζώα εκτραφέντα αποκλειστικά σε λειμώνες, ηλικίας μεταξύ 22 και 24 μηνών, με δύο μόνιμους κοπτήρες οδόντες, των οποίων το ζων βάρος κατά τη σφαγή δεν υπερβαίνει τα 460 kg, ειδικών ή καλών ποιοτικών κατηγοριών, που ονομάζονται “ειδικά τεμάχια βοοειδών”, σε χαρτοκιβώτια special boxed beef. Τα τεμάχια επιτρέπεται να φέρουν τη σήμανση “sc” (special cuts)» αντικαθίσταται από: «Κρέατα “εκλεκτής ποιότητας” βοοειδών, νωπά ή διατηρημένα με απλή ψήξη, χωρίς κόκκαλα».
            
         
               β)
            
            
               Στη στήλη «Άλλοι γενικοί και ειδικοί όροι» παρεμβάλλεται: «Προμηθεύτρια χώρα: Αργεντινή».
            
         Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2006.
      
         
            Για το Συμβούλιο
         
         
            Ο Πρόεδρος
         
         E. HEINÄLUOMA
         
      
   
   
      (1)  ΕΕ L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1549/2006 της Επιτροπής (ΕΕ L 301 της 31.10.2006, σ. 1).
   
      (2)  Βλέπε σελίδα 91 της παρούσας Επίσημης Εφημερίδας.
   
      ΠΑΡΑΡΤΗΜΑ
      Παρά τους κανόνες για την ερμηνεία της συνδυασμένης ονοματολογίας, το κείμενο της περιγραφής των προϊόντων πρέπει να θεωρείται ότι έχει ενδεικτική και μόνον αξία, δεδομένου ότι οι παραχωρήσεις καθορίζονται, στο πλαίσιο του παρόντος παραρτήματος, με βάση το πεδίο εφαρμογής των κωδικών ΣΟ, όπως αυτοί ορίζονται κατά το χρόνο έκδοσης του παρόντος κανονισμού. Όπου αναφέρονται κωδικοί ex ΣΟ, οι παραχωρήσεις καθορίζονται με εφαρμογή του κωδικού ΣΟ σε συνδυασμό με την αντίστοιχη περιγραφή.
      
                  Δεύτερο μέρος
                  Πίνακας δασμών
               
            
                  Κωδικός ΣΟ
               
               
                  Περιγραφή
               
               
                  Δασμoλογικός συντελεστής
               
            
                  0304 20 94
               
               
                  Κατεψυγμένα φιλέτα ψαριών εκτός των ψαριών γλυκού νερού
               
               
                  Μειωμένος εφαρμοστέος δασμός ύψους 11,4 % (1)
                  
               
            
                  0303 79 98
               
               
                  Άλλα κατεψυγμένα ψάρια θαλάσσης, με εξαίρεση τα φιλέτα ψαριών και άλλη σάρκα ψαριών της κλάσης 0304, με εξαίρεση τα συκώτια και τα αυγά
               
               
                  Μειωμένος εφαρμοστέος δασμός ύψους 12,4 % (1)
                  
               
            
                  Δασμολογικές κλάσεις
                  0202 20 30
                  0202 30
                  0206 29 91
               
               
                  Κρέατα βοοειδών, κατεψυγμένα· μπροστινά τέταρτα μη χωρισμένα ή χωρισμένα· χωρίς κόκκαλα. Παραπροϊόντα σφαγίων βρώσιμα, κατεψυγμένα· στύλοι διαφράγματος και διάφραγμα.
                  Το εισαγόμενο κρέας χρησιμοποιείται για μεταποίηση.
               
               
                  Εφαρμόζεται μέσω του κανονισμού (ΕΚ) αριθ. 267/2006
               
            
                  Δασμολογική κλάση
                  0402 10 19
               
               
                  Αποκορυφωμένο γάλα σε σκόνη
               
               
                  Προστίθενται 537 τόνοι (erga omnes) βάσει της δασμολογικής ποσόστωσης της ΕΚ
               
            
                  Δασμολογική κλάση
                  ex 0808 10 80
               
               
                  Μήλα
               
               
                  Προστίθενται 96 τόνοι (erga omnes) βάσει της δασμολογικής ποσόστωσης της ΕΚ
               
            
                  Δασμολογικές κλάσεις
                  1005 10 90
                  1005 90 00
               
               
                  Καλαμπόκι
               
               
                  Εφαρμόζεται μέσω του κανονισμού (ΕΚ) αριθ. 711/2006
               
            
                  Δασμολογικές κλάσεις
                  2009 11 11
                  2009 11 19
                  2009 19 11
                  2009 19 19
                  2009 29 11
                  2009 29 19
                  2009 39 11
                  2009 39 19
                  2009 49 11
                  2009 49 19
                  2009 79 11
                  2009 79 19
                  2009 80 11
                  2009 80 19
                  2009 80 34
                  2009 80 35
                  2009 80 36
                  2009 80 38
                  2009 90 11
                  2009 90 19
                  2009 90 21
                  2009 90 29
               
               
                  Χυμοί φρούτων
               
               
                  Εφαρμόζεται μέσω του κανονισμού (ΕΚ) αριθ. 711/2006
               
            
                  Δασμολογικές κλάσεις
                  2204 29 65
                  2204 29 75
               
               
                  Κρασί
               
               
                  Άνοιγμα δασμολογικής ποσόστωσης 20 000 hl (erga omnes) με συντελεστή 8 EUR/hl
               
            
                  Δασμολογικές κλάσεις
                  2204 21 79
                  2204 21 80
               
               
                  Κρασί
               
               
                  Άνοιγμα δασμολογικής ποσόστωσης 40 000 hl (erga omnes) με συντελεστή 10 EUR/hl
               
            
                  Δασμολογική κλάση
                  2205 90 10
               
               
                  Βερμούτ
               
               
                  Άνοιγμα δασμολογικής ποσόστωσης 13 810 hl (erga omnes) με συντελεστή 7 EUR/hl
               
            
                  Οι ακριβείς δασμολογικές περιγραφές της ΕΚ-15 εφαρμόζονται σε όλες τις ανωτέρω δασμολογικές γραμμές και ποσοστώσεις.
               
            
         (1)  Ο προαναφερόμενος χαμηλότερος συντελεστής πρέπει να εφαρμοσθεί επί μία τριετία ή μέχρις ότου επιτευχθεί το προαναφερθέν επίπεδο δασμών, στο πλαίσιο της εφαρμογής των αποτελεσμάτων του Γύρου της Αναπτυξιακής Ατζέντας της Ντόχα, ανάλογα με το τι θα προηγηθεί χρονικά.
      Οι ακριβείς δασμολογικές περιγραφές της ΕΚ-15 εφαρμόζονται σε όλες τις ανωτέρω δασμολογικές γραμμές και ποσοστώσεις.